Удаде се Живка Сиринићка
Удаде се, јагодо, 
 Удаде се, драга душо, 
 Удаде се Живка Сиринићка, 
 Удаде се Живка Сиринићка.
 
 Удаде се, јагодо,
 Удаде се, драга душо, 
 Удаде се за Ђорђа Ђаковца, 
 Удаде се за Ђорђа Ђаковца. 
 
 Кад то чуо, јагодо, 
 Кад то чуо, драга душо, 
 Кад то чуо Мика Призренлија, 
 Кад то чуо Мика Призренлија, 
 
 Дзипну Мика, јагодо, 
 Дзипну Мика, драга душо, 
 Дзипну Мика, кај да се помами, 
 Дзипну Мика, кај да се помами. 
 
 Па отиде, јагодо, 
 Па отиде, драга душо, 
 Па отиде пред Живкина врата, 
 Па отиде пред Живкина врата. 
 
 Зашто Живке, јагодо, 
 Зашто Живке, драга душо, 
 Зашто Живке ти мене превари, 
 Зашто Живке ти мене превари? 
 
 Несам Мико, јагодо, 
 Несам Мико, драга душо, 
 Несам Мико ја тебе варала, 
 Несам Мико ја тебе варала. 
 
 Мене дали, јагодо,
 Мене дали, драга душо, 
 Мене дали, несу ме питали, 
 Мене дали, несу ме питали.

Списак изворних песама 

Изворне песме
Izvorne pesme